उन्होंने कहा कि अखिल भारतीय विद्यार्थी परिषद लगातार विश्वविद्यालयों व महाविद्यालयों को भगवा परचम से अलंकृत कर रहा है। चाहे हम उत्तराखंड की बात करें या दिल्ली की, हर जगह अभाविप विजय की ओर बढ़ रहा है। इसी कड़ी में हरियाणा में भी होने वाले छात्र संघ चुनाव में अभाविप वंशवाद, परिवारवाद की राजनीति करने वाले छात्र संगठनों को करारा जवाब देते हुए प्रदेश के महाविद्यालयों, विश्वविद्यालयों में रिकॉर्ड मतों से जीत दर्ज करेगा। हम हरियाणा सरकार से जल्द से जल्द प्रत्यक्ष छात्रसंघ चुनाव की नोटिफिकेशन जारी करने की मांग करते हैं ताकि युवा छात्र राजनीति में अपनी भागीदारी सुनिश्चित कर सकें तथा नेचुरल लीडरशिप निकल कर सामने आए। ताकि हम देश व समाज को बता सकें के छात्र कल का नहीं आज का नागरिक है।